section_heading: Naslovnica
paragraph_text: Naslovnicu za album načinio je Kristian Wåhlin (koji radi pod imenom Necrolord). Iako je već radio s Wåhlinom na naslovnicama za albume Ensiferuma, Mäenpää je bio inspiriran njegovim slikarskim radom koji je prikazivao hladnije, veličanstvenije pejzaže, uključujući naslovnice za Emperorov album In the Nightside Eclipse te Dissectionov Storm of the Light's Bane. Osim Mäenpääove ideje za naslovnicu, Wåhlin je na čitanje dobio tekstove pjesama te uzorke glazbe na slušanje.